2018/0232 (COD)

KOMUNIKACIJA KOMISIJE

EUROPSKOM PARLAMENTU



na temelju članka 294. stavka 6. Ugovora o funkcioniranju Europske unije



o

stajalištu Vijeća o donošenju Uredbe o uspostavi programa „Carina” za suradnju u području carine

1.Kontekst

Datum slanja prijedloga Europskom parlamentu i Vijeću

(dokument COM(2018) 442 final – 2018/0232 COD): 8. lipnja 2018. Datum mišljenja Europskog gospodarskog i socijalnog odbora: 17. listopada 2018. Datum stajališta Europskog parlamenta, prvo čitanje: 16. travnja 2019. Datum slanja izmijenjenog prijedloga: nije primjenjivo Datum donošenja stajališta Vijeća: 1. ožujka 2021.

2.Cilj prijedloga Komisije

Carina pomaže u zaštiti financijskih interesa Unije i država članica te u svojstvu čuvara vanjske granice EU-a za robu ujedno štiti javnost od terorističkih prijetnji, prijetnji zdravlju i okolišu te drugih prijetnji. Od 2016., Carinski zakonik Unije je novi carinski pravni okvir. Glavni su ciljevi Carinskog zakonika Unije prestanak korištenja postupaka u papirnatom obliku i digitalizacija interakcije trgovine i carine. Carinski zakonik Unije može se u cijelosti provesti samo intenzivnom operativnom suradnjom carinskih uprava država članica, između njih i drugih tijela, s trgovinskim akterima i s ostalim trećim stranama.

Predloženim programom, koji je sljednik programa Carina 2020., podržat će se suradnja u području carine.

Carinska suradnja i izgradnja kapaciteta bit će okupljeni oko mjera osobnog umrežavanja i izgradnje osobnih kapaciteta, s jedne strane, i mjera izgradnje kapaciteta u području informacijskih tehnologija (IT) s druge strane. Prvim skupom pojednostavnit će se razmjena dobrih praksi i operativnog znanja među državama članicama i ostalim zemljama koje sudjeluju u programu, s posebnim naglaskom na strukturiranu suradnju na projektnoj osnovi kojom se omogućuju opsežni i integrirani oblici suradnje među zemljama sudionicama, čime se otvara put za daljnji razvoj carinske unije. Drugim će se skupom omogućiti programsko financiranje međusobno povezanih carinskih IT sustava, uključujući transeuropske IT sustave, i infrastrukture, uključujući digitalizaciju interakcija trgovine i carine, te pojačano upravljanje rizicima, što će carinskim upravama Unije omogućiti da postanu punopravne e-uprave i poduprijeti ambiciju Komisije predsjednice Von der Leyen da carinsku uniju podigne na višu razinu.

3.Primjedbe na stajalište Vijeća

Stajalište Vijeća kako je doneseno u prvom čitanju u potpunosti odražava dogovor u okvira trijaloga Europskog parlamenta, Vijeća i Komisije postignut 15. prosinca 2020. Glavne su točke tog dogovora sljedeće:

–Donošenje programa rada provedbenim aktom, s tim da se u program rada uključuje niz elemenata. Većina tih elemenata već je obvezna u skladu s Uredbom (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije.

–Iz teksta Uredbe treba izbrisati sva upućivanja na višegodišnji strateški plan za carinu (MASP-C), pri čemu se Odluka 70/2008/EZ Europskog parlamenta i Vijeća od 15. siječnja 2008. o okruženju bez papira za carinu i trgovinu (bivša Odluka o e-carini) ne stavlja izvan snage.

–Nova obveza Komisije da objavi i redovito ažurira okvirni popis europskih elektroničkih sustava koji se financiraju u okviru programa.

–Izvješće koje sastavlja Komisija u vezi s delegiranjem ovlasti.

–Program traje od 1. siječnja 2021. do 31. prosinca 2027.

–Uredba stupa na snagu na dan objave, a primjenjuje se od 1. siječnja 2021.

Komisija podržava dogovor postignut tijekom trijaloga, kojim se otvara put brzom donošenju novog programa. Programom će se pridonijeti uspostavi suvremene carinske unije u čijem su središtu interesi poduzeća i građana EU-a. Komisija je i dalje zabrinuta zbog brisanja članka 12. i nestavljanja izvan snage Odluke 70/2008/EZ. Stoga u vezi s konačno donesenim tekstom o toj temi daje izjavu u točki 5.

4.Zaključak